
Text rozhodnutia
Súd: Krajský súd Trnava Spisová značka: 24CoPr/1/2015 Identifikačné číslo súdneho spisu: 2113217515 Dátum vydania rozhodnutia: 11. 03. 2015 Meno a priezvisko sudcu, VSÚ: JUDr. Magdaléna Krajčovičová ECLI: ECLI:SK:KSTT:2015:2113217515.1 ROZSUDOK V MENE SLOVENSKEJ REPUBLIKY Krajský súd v Trnave, v senáte zloženom z predsedníčky senátu: JUDr. Magdaléna Krajčovičová a členov senátu: JUDr. Andrea Dudášová a JUDr. Martin Holič, v právnej veci navrhovateľky: Mgr. U. J., nar. XX.XX.XXXX, bytom ul. Q. C. D. XXXX/XX, T., zastúpenej: JUDr. Dušan Kubáni, advokát, so sídlom Teplická 2251/121, Piešťany, proti odporcovi: Inšpektorát práce Trnava, IČO: 35 627 361, so sídlom Jána Bottu č. 4, Trnava, o náhradu mzdy, na odvolanie odporcu proti rozsudku Okresného súdu Trnava zo dňa 19. novembra 2014, č.k. 19Cpr/4/2013-121 v jeho vyhovujúcej časti, takto r o z h o d o l : Odvolací súd rozsudok súdu prvého stupňa v napadnutej vyhovujúcej časti p o t v r d z u j e . Odporca j e p o v i n n ý zaplatiť navrhovateľke náhradu trov odvolacieho konania titulom trov právneho zastúpenia 450,36 Eur do 3 dní k rukám jej advokáta. o d ô v o d n e n i e : Napadnutým rozsudkom prvostupňový súd uložil odporcovi povinnosť zaplatiť navrhovateľke: - 9% ročný úrok z omeškania zo sumy 878,- Eur ako náhrady mzdy za mesiac december 2010 za obdobie od 11.01.2011 do 11.12.2013, - 9% ročný úrok z omeškania zo sumy 878,- Eur ako náhrady mzdy za mesiac január 2011 za obdobie od 11.02.2011 do 11.12.2013, - 9% ročný úrok z omeškania zo sumy 878,- Eur ako náhrady mzdy za mesiac február 2011 za obdobie od 11.03.2011 do 11.12.2013, - 9% ročný úrok z omeškania zo sumy 878,- Eur ako náhrady mzdy za mesiac marec 2011 za obdobie od 11.04.2011 do 11.12.2013, - 9,25% ročný úrok z omeškania zo sumy 878,- Eur ako náhrady mzdy za mesiac apríl 2011 za obdobie od 11.05.2011 do 11.12.2013, - 9,25% ročný úrok z omeškania zo sumy 878,- Eur ako náhrady mzdy za mesiac máj 2011 za obdobie od 11.06.2011 do 11.12.2013, - 9,25% ročný úrok z omeškania zo sumy 884,50 Eur ako náhrady mzdy za mesiac jún 2011 za obdobie od 11.07.2011 do 11.12.2013, - 9,50% ročný úrok z omeškania zo sumy 884,50 Eur ako náhrady mzdy za mesiac júl 2011 za obdobie od 11.08.2011 do 11.12.2013, - 9,50% ročný úrok z omeškania zo sumy 884,50 Eur ako náhrady mzdy za mesiac august 2011 za obdobie od 11.09.2011 do 11.12.2013, - 9,50% ročný úrok z omeškania zo sumy 884,50 Eur ako náhrady mzdy za mesiac september 2011 za obdobie od 11.10.2011 do 11.12.2013, - 9,25% ročný úrok z omeškania zo sumy 884,50 Eur ako náhrady mzdy za mesiac október 2011 za obdobie od 11.11.2011 do 11.12.2013, - 9,25% ročný úrok z omeškania zo sumy 884,50 Eur ako náhrady mzdy za mesiac november 2011 za obdobie od 11.12.2011 do 11.12.2013, - za mesiac december 2011 náhradu mzdy 884,50 Eur s 9% ročným úrokom z omeškania zo sumy 884,50 Eur od 11.01.2012 až do zaplatenia, - za mesiac január 2012 náhradu mzdy 884,50 Eur s 9% ročným úrokom z omeškania zo sumy 884,50 Eur od 11.02.2012 až do zaplatenia, - za mesiac február 2012 náhradu mzdy 884,50 Eur s 9% ročným úrokom z omeškania zo sumy 884,50 Eur od 11.03.2012 až do zaplatenia, - za mesiac marec 2012 náhradu mzdy 884,50 Eur s 9% ročným úrokom z omeškania zo sumy 884,50 Eur od 11.04.2012 až do zaplatenia, - za mesiac apríl 2012 náhradu mzdy 884,50 Eur s 9% ročným úrokom z omeškania zo sumy 884,50 Eur od 11.05.2012 až do zaplatenia, - za mesiac máj 2012 náhradu mzdy 884,50 Eur s 9% ročným úrokom z omeškania zo sumy 884,50 Eur od 11.06.2012 až do zaplatenia, - za mesiac jún 2012 náhradu mzdy 890,50 Eur s 8,75% ročným úrokom z omeškania zo sumy 890,50 Eur od 11.07.2012 až do zaplatenia, - za mesiac júl 2012 náhradu mzdy 890,50 Eur s 8,75% ročným úrokom z omeškania zo sumy 890,50 Eur od 11.08.2012 až do zaplatenia, - za mesiac august 2012 náhradu mzdy 890,50 Eur s 8,75% ročným úrokom z omeškania zo sumy 890,50 Eur od 11.09.2012 až do zaplatenia, - 8,75% ročný úrok z omeškania zo sumy 890,50 Eur ako náhrady mzdy za mesiac september 2012 za obdobie od 11.10.2012 do 22.12.2013, - 8,75% ročný úrok z omeškania zo sumy 890,50 Eur ako náhrady mzdy za mesiac október 2012 za obdobie od 11.11.2012 do 22.12.2013, - 8,75% ročný úrok z omeškania zo sumy 890,50 Eur ako náhrady mzdy za mesiac november 2012 za obdobie od 11.12.2012 do 22.12.2013, - 8,75% ročný úrok z omeškania zo sumy 890,50 Eur ako náhrady mzdy za mesiac december 2012 za obdobie od 11.01.2013 do 22.12.2013, - 5,75% ročný úrok z omeškania zo sumy 890,50 Eur ako náhrady mzdy za mesiac január 2013 za obdobie od 11.02.2013 do 22.12.2013, - 5,75% ročný úrok z omeškania zo sumy 890,50 Eur ako náhrady mzdy za mesiac február 2013 za obdobie od 11.03.2013 do 22.12.2013, - 5,75% ročný úrok z omeškania zo sumy 890,50 Eur ako náhrady mzdy za mesiac marec 2013 za obdobie od 11.04.2013 do 22.12.2013, - 5,50% ročný úrok z omeškania zo sumy 890,50 Eur ako náhrady mzdy za mesiac apríl 2013 za obdobie od 11.05.2013 do 22.12.2013, - 5,50% ročný úrok z omeškania zo sumy 890,50 Eur ako náhrady mzdy za mesiac máj 2013 za obdobie od 11.06.2013 do 22.12.2013, to všetko do troch dní odo dňa právoplatnosti tohto rozsudku. Návrh v časti o zaplatenie úroku z omeškania vo výške 0,25% ročne zo sumy 890,50 Eur od 11.07.2012 do zaplatenia, úroku z omeškania vo výške 4% ročne zo sumy 890,50 Eur od 11.02.2013 do 22.12.2013, úroku z omeškania vo výške 4% ročne zo sumy 890,50 Eur od 11.03.2013 do 22.12.2013, úroku z omeškania vo výške 4% ročne zo sumy 890,50 Eur od 11.04.2013 do 22.12.2013, úroku z omeškania vo výške 4,25% ročne zo sumy 890,50 Eur od 11.05.2013 do 22.12.2013, úroku z omeškania vo výške 4,25% ročne zo sumy 890,50 Eur od 11.06.2013 do 22.12.2013, zamietol. Vo zvyšnej časti súd konanie zastavil. Odporcovi uložil povinnosť zaplatiť navrhovateľke náhradu trov konania vo výške 2.318,91 Eur do troch dní odo dňa právoplatnosti tohto rozsudku, k rukám splnomocneného zástupcu navrhovateľky. Rozhodnutie odôvodnil s použitím § 120 a § 114 ods. 2 zákona č. 400/2009 Z.z. o štátnej službe (ZŠS) v znení účinnom k 30.09.2010, s tým, že na štátnozamestnanecké vzťahy sa primerane použijú ustanovenia § 10, § 11a ods. 1, § 15, § 16, § 17 ods. 1 a 3, § 19, § 20, § 32 až § 41, § 49 ods. 1, 2, 3, 5 a 8, § 52, § 55 ods. 2 písm. c) až f), § 60, § 61 ods. 1, 2 a 4, § 63 ods. 3 až 5, § 64 ods. 1 a 2, § 67, § 69, § 70, § 72, § 74, § 75 ods. 3 a 4, § 76 ods. 3 a 5, § 77 až § 80, § 84 ods. 3 a 4, § 85 ods. 2 až 6, 8 a 9, § 85a, § 86 až 95, § 96 ods. 1, 2, 4, 6 a 7, § 97 až § 102, § 103 ods. 4 až 7, § 104 až § 114, § 116 ods. 2 a 3, § 117, § 129 až § 132, § 136 až § 139, § 141, § 142 až § 148, § 150, § 151, § 152 ods. 1, 2, 4 až 7, § 156 až § 160, § 161 ods. 1, § 164 až § 170, § 177 až § 185, § 187 až § 189, § 191 ods. 2 až 4, § 192 až § 198, § 217 až § 222, § 230 až § 236 a § 240 Zákonníka práce, § 79 ods. 1, 2, § 129 ods. 1 Zákonníka práce (ZP), § 96 ods. 1 Občianskeho súdneho poriadku (O.s.p.) vecne tým, že vykonaným dokazovaním mal súd preukázané, že navrhovateľka bola v štátnozamestnaneckom pomere s odporcom na základe Rozhodnutia o vymenovaní do štátnej služby zo dňa 01.09.2003. Ostatným Rozhodnutím o vymenovaní do štátnej služby zo dňa 01.10.2007 bola vymenovaná do stálej štátnej služby do funkcie hlavný radca - inšpektor práce, v ktorej je vymenovaná dodnes. Výpoveďou zo dňa 30.09.2010 odporca oznámil navrhovateľke, že jej štátnozamestnanecký pomer ukončuje z dôvodu uvedeného v § 47 písm. b) zákona č. 400/2009 Z.z. o štátnej službe v znení neskorších predpisov. Rozsudkom Okresného súdu Trnava v spojení s rozhodnutím Krajského súdu Trnava právoplatným dňa 31.05.2013 bolo určené, že táto výpoveď je neplatná. Listom zo dňa 30.11.2010 navrhovateľka oznámila odporcovi, že výpoveď považuje v rozpore s platnými právnymi predpismi a že žiada o prideľovanie práce aj po uplynutí výpovednej doby, t.j. od 01.12.2010, čo jej však odporca neumožnil a listom zo dňa 01.12.2010 trval na skončení štátnozamestnaneckého pomeru. Od 01.12.2010, t.j. uplynutím výpovednej doby bola navrhovateľka zaradená v evidencii uchádzačov o zamestnanie pričom nemala žiadny príjem. Dňa XX.XX.XXXX sa navrhovateľke narodilo dieťa, nebol jej vyplácaný materský ani rodičovský príspevok. U odporcu znovu nastúpila od 01.06.2013. Odporca uhradil navrhovateľke v priebehu konania dňa 12.12.2013 náhradu mzdy bez príslušenstva za obdobie december 2010 až november 2011 a dňa 23.12.2013 uhradil náhradu mzdy bez príslušenstva za obdobie september 2012 až máj 2013, preto súd v tejto časti v súlade s ustanovením § 96 ods. 1 Občianskeho súdneho poriadku, konanie zastavil, keď nebol potrebný súhlas odporcu, nakoľko k späťvzatiu došlo pred prvým pojednávaním. Predmetom konania tak zostalo príslušenstvo - úrok z omeškania z náhrady mzdy za obdobie december 2010 až november 2011 a za obdobie september 2012 až máj 2013 a náhrada mzdy za obdobie december 2011 až august 2012 s úrokom z omeškania. Vyššie uvedený skutkový stav nebol v konaní sporný, zástupca odporcu uviedol, že nárok navrhovateľky ani jeho výšku nerozporuje, žiadal však súd, aby v danej veci aplikoval ustanovenie § 79 ods. 2 Zákonníka práce a žiadal tiež započítanie pohľadávky vo výške 2.634,- Eur titulom vyplateného odstupného. Súd dospel k záveru, že návrh je dôvodný a nie sú dané dôvody na krátenie, resp. nepriznanie náhrady mzdy za ďalšie obdobie, teda obdobie po 01.12.2011, keď je nesporné, že navrhovateľka trvala na ďalšom zamestnávaní i po uplynutí výpovednej doby od 01.12.2010, následne po rozhodnutí súdu o neplatnosti skončenia pracovného pomeru dňa 01.06.2013 nastúpila naspäť k odporcovi. Navrhovateľka svoje stanovisko zotrvať v pracovnom pomere u odporcu počas celej doby nezmenila, nikde nepracovala, vzhľadom na to, že odporca jej odmietal prideľovať prácu s poukazom na podľa jeho názoru platné skončenie služobného pomeru, navrhovateľka bola evidovaná na úrade práce. Napriek tomu, že navrhovateľke sa počas doby, za ktorú žiadala priznať náhradu mzdy dňa 18.12.2011 narodilo dieťa, čo v zmysle vyššie uvedeného by malo byť prekážkou pre výkon práce a dôvodom pre nepriznanie náhrady mzdy, súd navrhovateľke priznal náhradu mzdy i za obdobie, kedy jej prislúchali materské dávky, keď mal za to, že odporca ako zamestnávateľ tým, že neplatne skončil pracovný pomer a prestal odvádzať povinné odvody za navrhovateľku, vylúčil možnosť jej riadneho nástupu na materskú a rodičovskú dovolenku a poberanie finančných náhrad tomu prislúchajúcich. Súd vzhľadom na uvedené považoval náhradu mzdy za obdobie od 08.11.2011, kedy mala navrhovateľka nastúpiť na materskú dovolenku za satisfakciu voči zamestnancovi - navrhovateľke a súčasne sankciu voči zamestnávateľovi - odporcovi, ktorý bezdôvodne skončil pracovný pomer s navrhovateľkou. Odporca žiadal náhradu mzdy znížiť, resp. nepriznať s poukazom na nedostatok finančných prostriedkov. Súd zaujal názor, že vzhľadom na výnimočnosť zníženia, resp. nepriznania náhrady mzdy za čas presahujúci 12 mesiacov, uvedené nemôže byť v žiadnom prípade dôvodom na takéto rozhodnutie súdu. V danej veci nárok navrhovateľky vyplýva z ustanovenia § 79 ods. 1 Zákonníka práce v sume jej priemerného zárobku odo dňa, keď oznámila zamestnávateľovi, že trvá na ďalšom zamestnávaní, t.j. od 01.12.2010. Odporca výšku jednotlivých mesačných náhrad mzdy nenamietal, preto súd výšku náhrady mzdy považoval medzi účastníkmi konania za nespornú. Výška funkčného platu navrhovateľky bola od 01.08.2010 vo výške 878,- Eur, od 01.06.2011 vo výške 884,50 Eur, od 01.06.2012 vo výške 890,50 Eur. Vzhľadom na uvedené súd vyhovel návrhu a priznal navrhovateľke náhradu mzdy tak, ako si to uplatnila. Čo sa týka nároku odporcu - vrátenia vyplateného odstupného, tento návrh odporcu v predmetnom konaní súd považoval za obranu, keďže pohľadávka uplatnená navrhovateľkou v tomto konaní bola vyššia, preto tento prejav odporcu nemal náležitosti a charakter vzájomného návrhu v zmysle ustanovenia § 98 Občianskeho súdneho poriadku. Súd je toho názoru, že v danom prípade keďže ide o spor z pracovnoprávneho vzťahu nie je možné proti pohľadávke navrhovateľky započítať pohľadávku odporcu titulom vrátenia odstupného, takýmto jednostranným úkonom odporcu v rámci predmetného konania, odporca sa musí svojho nároku domáhať samostatnou žalobou, pričom poukázal na rozsudok KS Banská Bystrica, sp. zn. 14Co/316/2012 a ďalej sa týmto nárokom odporcu nezaoberal. V časti uplatneného príslušenstva rozhodnutie odôvodnil s použitím § 517 ods. 2 Občianskeho zákonníka, § 3 ods. 1 Nariadenia vlády SR č. 87/1995 Z.z., ktorým sa vykonávajú niektoré ustanovenia Občianskeho zákonníka, v znení platnom od 01.01.2009, § 3 ods. 1 Nariadenia vlády SR č. 87/1995 Z.z., ktorým sa vykonávajú niektoré ustanovenia Občianskeho zákonníka, v znení platnom od 01.02.2013, vecne tým, že nakoľko odporca nevyplatil navrhovateľke mzdu v lehote splatnosti, t.j. k 10. dňu nasledujúceho kalendárneho mesiaca (účastníci konania zhodne uviedli, že mzda bola poskytovaná k 10. dňu v mesiaci, čo mal súd preukázané i správou odporcu zo dňa 20.05.2013), navrhovateľka má v zmysle citovaného zákonného ustanovenia § 517 ods. 2 Občianskeho zákonníka právo na úrok z omeškania, ktorý si uplatnila dňom nasledujúcim po splatnosti mzdy v jednotlivých mesiacoch, súd preto i v tejto časti vyhovel návrhu s výnimkou úroku z omeškania uplatneného za mesiac júl 2012, február až máj 2013, keď výška základnej úrokovej sadzby ECB v období od 13.05.2009 do 12.04.2011 bola 1,00%, od 13.04.2011 do 12.07.2011 bola 1,25%, od 13.07.2011 do 08.11.2011 bola 1,50%, od 09.11.2011 do 13.12.2011 bola 1,25%, od 14.12.2011 do 10.07.2012 bola 1,00%, od 11.07.2012 do 07.05.2013 bola 0,75%, od 08.05.2013 do 12.11.2013 bola 0,50%. V časti úroku z omeškania za mesiac júl 2012, február až máj 2013 súd priznal navrhovateľke úrok z omeškania v súlade s citovanými ustanoveniami § 3 ods. 1 Nariadenia vlády SR č. 87/1995 Z.z. v znení účinnom ku dňu, kedy sa navrhovateľka dostala do omeškania a vo zvyšku návrh ako nedôvodný zamietol v rozsahu tak, ako je to uvedené vo výrokovej časti rozsudku (v časti o zaplatenie úroku z omeškania vo výške 0,25% ročne zo sumy 890,50 Eur od 11.07.2012 do zaplatenia, úroku z omeškania vo výške 4% ročne zo sumy 890,50 Eur od 11.02.2013 do 22.12.2013, úroku z omeškania vo výške 4% ročne zo sumy 890,50 Eur od 11.03.2013 do 22.12.2013, úroku z omeškania vo výške 4% ročne zo sumy 890,50 Eur od 11.04.2013 do 22.12.2013, úroku z omeškania vo výške 4,25% ročne zo sumy 890,50 Eur od 11.05.2013 do 22.12.2013, úroku z omeškania vo výške 4,25% ročne zo sumy 890,50 Eur od 11.06.2013 do 22.12.2013). O trovách konania súd rozhodol v zmysle ustanovenia § 142 ods. 3 Občianskeho súdneho poriadku tak, že navrhovateľke, ktorá mala neúspech len v nepatrnej časti úroku z omeškania, súd priznal náhradu trov konania - trov právneho zastúpenia v plnej výške 2.318,91 Eur za úkony advokáta a náhrady, ktoré podrobne špecifikoval. Proti tomuto rozsudku v jeho vyhovujúcej časti podal odvolanie odporca a žiadal, aby súd náhradu mzdy znížil na 21 mesiacov, ktoré jej už boli vyplatené, nakoľko Inšpektorát práce je štátna rozpočtová organizácia, ktorá je naviazaná na štátny rozpočet a nemá rozpočtované finančné prostriedky na tieto účely. Zdôraznil pritom ekonomickú situáciu služobného úradu. Taktiež uviedol, že je názoru, že súd prvého stupňa sa nesprávne vysporiadal so žiadosťou odporcu, ktorú uviedol vo vyjadrení k žalobe o náhradu mzdy z dôvodu neplatného rozviazania štátnozamestnaneckého pomeru výpoveďou, aby súd zaviazal navrhovateľku vrátiť odporcovi odstupné vo výške 2.634,- Eur, na ktoré nemá nárok, vzhľadom na skutočnosť, že výpoveď, ktorá jej bola daná je neplatná a jej štátnozamestnanecký pomer teda neskončil. Záverom opätovne žiadal, aby súd rozhodol tak, že náhradu mzdy, vyplývajúcu z dôvodu neplatného rozviazania štátnozamestnaneckého pomeru výpoveďou zníži na 27 mesiacov a zároveň zaviaže navrhovateľ vrátiť odporcovi odstupné vo výške 2.634,- Eur, na ktoré vzhľadom na skutočnosť, že výpoveď daná odporcom je neplatná a jej štátnozamestnanecký pomer neskončil, nárok. Navrhovateľka odvolanie nepodala. K doručenému odvolaniu podala prostredníctvom svojho právneho zástupcu vyjadrenie, v ktorom opätovne zopakovala svoju argumentáciu použitú pred súdom prvého stupňa s tým, že je názoru, že dôvody uvedené odporcom v odvolaní proti napadnutému rozsudku sú vo vzťahu k tomuto súdnemu sporu, v ktorom sa domáha o náhradu mzdy z dôvodu neplatného rozviazania štátnozamestnaneckého pomeru výpoveďou právne nerelevantné a odvolanie odporcu je zo strany odporcu podané nedôvodne, formálne, čo má za následok predĺženie predmetného súdneho sporu a takýmto konaním odporcu aj zvýšenie vymáhanej sumy navrhovateľom o príslušenstvo z vymáhanej istiny ako aj zvýšenia trov súdneho konania, trov právneho zastúpenia. Nerelevantnosť, nepravdivosť a účelovosť takýchto tvrdení odporcu navrhovateľka preukazuje skutočnosťami písomne predloženými samotným odporcom - prípisom odporcu zo dňa 29.04.2014 „Sprístupnenie informácie“ vytvárať si na prebiehajúci súdny spor rezervu, že odporca počas obdobia trvania súdneho sporu o neplatnosť výpoveďou zo štátnozamestnaneckého pomeru vyplácal svojím zamestnancom odmeny a osobné príplatky. Okrem toho za obdobie rokov 2010 až 2014 počas doby trvania súdneho sporu o neplatnosť štátnozamestnaneckého pomeru zo strany odporcu voči navrhovateľke z dôvodu nadbytočnosti, odporca prijímal nových zamestnancov do štátnozamestnaneckého pomeru, zamestnával a zamestnáva aj výsluhových dôchodcov, starobných dôchodcov, predčasných dôchodcov a invalidných dôchodcov. Odporca teda mal a aj má a disponuje s dostatkom finančných prostriedkov, preto navrhovateľka je názoru, že odporca preukázateľne mal a aj v súčasnosti má dostatok finančných prostriedkov a disponuje s voľnými finančnými prostriedkami. Okrem toho poukázal na to, že každý je povinný znášať dôsledky svojho protiprávneho konania a nikto nemôže mať prospech z vlastnej nepoctivosti, tzn. že § 79 ods. 2 Zákonníka práce nemôže byť aplikovaný spôsobom, aby sa tým prakticky negovalo poskytnutie ochrany zamestnancovi vyplývajúce z § 79 ods. 1 Zákonníka práce a aby sa vyplatilo odporcovi konať protiprávne. Poukázal na obsah uznesenia Krajského súdu v Trnave, sp. zn. 23Co/304/2011 zo dňa 31.05.2012, ako aj na závery uvedení v uznesení Najvyššieho súdu SR, sp. zn. 6Cdo 157/2010. Pokiaľ odporca opätovne žiada súd, aby sa zaoberal jeho žiadosťou spočívajúcou v tom, aby súd zaviazal navrhovateľku vrátiť odporcovi odstupné 2.634,- Eur uviedol, že odporca nevyzval navrhovateľku, aby mu vrátila predmetnú sumu. Požiadavka odporcu voči navrhovateľke o vrátenie danej sumy je nesprávna, pretože odporca pri vyplatení odstupného navrhovateľke nevyplatil sumu 2.634,- Eur. Ide o sumu zúčtovanú, avšak nie vyplatenú. Z tejto sumy odporca zrazil pred jej vyplatením navrhovateľke daň. Zdôraznil, že Zákonník práce nepozná inštitút započítania a preto pohľadávku odporcu voči navrhovateľke nie je možné započítať započítacou námietkou. Charakter a účel odstupného je hmotne zabezpečovací, tzn. v rozhodnom čase slúžilo navrhovateľke na zvládnutie nepriaznivej finančnej situácie súvisiacej so stratou príjmu, nepriznaním materských dávok a bolo navrhovateľkou počas doby trvania sporu (30 mesiacov) spotrebované. Zdôraznil znenie § 17 ods. 3 Zákonníka práce, podľa ktorého neplatnosť právneho úkonu nemôže byť zamestnancovi na ujmu, ak neplatnosť nespôsobil sám. Ak vznikne zamestnancovi následkom neplatného úkonu škoda, je zamestnávateľ ju povinný nahradiť. V konaní bolo preukázané, že mzda bola zamestnancom v rozhodnom období vyplatená najneskôr do 10. dňa nasledujúceho kalendárneho mesiaca, preto neexistuje dôvod, aby odporca postupoval voči navrhovateľke v tejto veci inak, ako voči všetkých ostatným zamestnancom. Ak by odporca neplatne neskončil štátnozamestnanecký pomer s navrhovateľkou, bola by týmto spôsobom vyplatená mzda aj navrhovateľke, v súlade so zásadou rovnakého zaobchádzania so všetkými štátnymi zamestnancami odporcu. Navrhol preto, aby odvolací súd napadnutý rozsudok súdu prvého stupňa z dôvodu jeho vecnej správnosti potvrdil a zároveň žiadal priznať navrhovateľke trovy odvolacieho konania a jej právnemu zástupcovi trovy právneho zastúpenia, ktoré vyčíslil sumou 245,38 Eur, tzn. za 2 úkony prevzatie a príprava právneho zastúpenia a písomné podanie na súd, tzn. písomné vyjadrenie k odvolaniu + paušálna náhrada výdavkov. Krajský súd v Trnave ako súd odvolací (§ 10 ods. 1 O.s.p.), po zistení, že odvolanie bolo podané včas (§ 204 ods. 1 O.s.p.), oprávnenou osobou - účastníkom konania (§ 201 O.s.p.), proti rozhodnutiu, proti ktorému je odvolanie prípustné (§ 201 a § 202 O.s.p.), po skonštatovaní, že odvolanie má zákonom predpísané náležitosti (§ 205 ods. 1 O.s.p.) a že odvolateľ použil zákonom prípustné odvolacie dôvody (§ 205 ods. 2 písm. d) a f) O.s.p.), preskúmal napadnuté rozhodnutie v medziach daných rozsahom a dôvodmi odvolania (§ 212 ods. 1 O.s.p.), postupom bez nariadenia odvolacieho pojednávania (§ 214 ods. 2 O.s.p.) a dospel k záveru, že odvolanie odporcu nie je dôvodné, keďže napadnutý rozsudok súdu prvého stupňa je v napadnutej vyhovujúcej časti ako i v závislom výroku o trovách konania vecne správny. Pretože odvolací súd preberá súdom prvého stupňa zistený skutkový stav, pokiaľ ide o skutočnosti právne rozhodné pre posúdenie navrhovateľkou tvrdeného nároku, ktorý vo vyčerpávajúcom rozsahu vykonal dokazovanie potrebné na posúdenie uplatneného nároku, výsledky dokazovania jednotlivo i vo vzájomných súvislostiach dôkladne a správne vyhodnotil, pričom i podľa odvolacieho súdu dospel k správnym skutkovým zisteniam, v hodnotení dôkazov nie je logický rozpor a pretože v celom rozsahu zdieľa i jeho právny záver vo veci, keď vec i správne právne posúdil, pričom preskúmavané rozhodnutie i náležite v súlade s ust. § 157 ods. 2 O.s.p. vo veci samej odôvodnil, s poukazom na ust. § 219 ods. 2 O.s.p., odvolací súd odkazuje na správne, podrobné a presvedčivé odôvodnenie písomného vyhotovenia preskúmavaného rozsudku. Odvolací súd nenachádza dôvod, pre ktorý by sa mal od záverov prvostupňového súdu odchýliť a preto nemôže dať za pravdu odvolateľovi. Odvolací súd sa s použitím ust. § 219 ods. 2 O.s.p. obmedzuje už len na skonštatovanie vecnej správnosti dôvodov napadnutého rozsudku, s ktorými sa v plnom rozsahu stotožňuje a na ktoré odkazuje a k veci na doplnenie dodáva len nasledovné: Ak dal zamestnávateľ zamestnancovi neplatnú výpoveď alebo ak s ním neplatne skončil pracovný pomer okamžite alebo v skúšobnej dobe a ak zamestnanec oznámil zamestnávateľovi, že trvá na tom, aby ho naďalej zamestnával, jeho pracovný pomer sa nekončí, s výnimkou, ak súd rozhodne, že nemožno od zamestnávateľa spravodlivo požadovať, aby zamestnanca naďalej zamestnával, zamestnávateľ je povinný zamestnancovi poskytnúť náhradu mzdy. Táto náhrada patrí zamestnancovi v sume jeho priemerného zárobku odo dňa, keď oznámil zamestnávateľovi, že trvá na ďalšom zamestnaní až do času, keď mu zamestnávateľ umožní pokračovať v práci alebo ak súd rozhodne o skončení pracovného pomeru. V zmysle súdom prvého stupňa použitého ust. § 79 Zákonníka práce, zamestnanec v prípade, že podal žalobu o neplatnosť skončenia pracovného pomeru súdu v lehote dvoch mesiacov odo dňa neplatného skončenia a tiež oznámil zamestnávateľovi, že trvá na tom, aby ho ďalej zamestnával, nárok na náhradu za dvanásť mesiacov. Ak celkový čas, za ktorý by sa mala zamestnancovi poskytnúť náhrada mzdy, presahuje 12 mesiacov, môže súd na žiadosť zamestnávateľa jeho povinnosť nahradiť mzdu za čas presahujúci 12 mesiacov primerane znížiť, prípadne náhradu mzdy za čas presahujúci 12 mesiacov zamestnancovi vôbec nepriznať. Náhrada mzdy môže byť priznaná najviac za čas 36 mesiacov. Súd pri svojom rozhodovaní prihliada najmä na to, či zamestnanec bol v tom čase zamestnaný u iného zamestnávateľa, akú prácu tam vykonával, aký zárobok dosahoval alebo z akého dôvodu sa do práce nezapojil. Súd prvého stupňa pri tomto rozhodovaní vzal do úvahy všetky okolnosti daného prípadu a správne uzavrel, že argumentácia odporcu, ktorú použil aj ako odvolací dôvod, že jeho ekonomická a finančná situácia nie je dobrá, že je napojená na štátny rozpočet a že na takúto účel financie nemá, je irelevantná a nemožno tieto dôvody zohľadniť v neprospech navrhovateľky. Čo sa týka námietky, ktorou žiadal o zohľadnenie - započítanie bezdôvodne vyplateného odstupného, súd aj tu vyslovil názor, s ktorým sa odvolací súd stotožňuje. Započítanie upravuje tak Občiansky ako Obchodný zákonník a uplatňuje sa tak vo vzťahoch medzi občanmi, ako aj podnikateľmi. V zmysle ustanovenia § 580 Občianskeho zákonníka započítanie je spôsobom zániku navzájom sa kryjúcich pohľadávok veriteľa a dlžníka. Zánik nastáva okamihom, keď sa stretli pohľadávky spôsobilé na započítanie a boli splnené všetky podmienky na to potrebné. Podmienkou započítania je, že ide o dva záväzky medzi tými istými subjektmi, keď je veriteľ jednej pohľadávky súčasne dlžníkom druhej pohľadávky, a dlžník naopak (vzájomnosť pohľadávok). Plnenie musí byť rovnakého druhu a pohľadávky musia byť spôsobilé na započítanie. Pritom k započítaniu nedochádza automaticky, len čo sa pohľadávky stretli. Vyžaduje sa na to právny úkon niektorého z účastníkov záväzkového právneho vzťahu. Musí ísť o prejav adresovaný druhému účastníkovi, z ktorého je zrejmé, ktorá pohľadávka a v akom rozsahu sa uplatňuje na započítanie proti pohľadávke veriteľa. Na započítanie, ako jednostranný právny úkon, sa nevyžaduje súhlas druhého účastníka, pretože ho možno vykonať aj proti jeho vôli. Započítací prejav možno uplatniť po tom, keď sa pohľadávky stretli, a to od okamihu splatnosti pohľadávky, ktorá sa stala splatnou ako posledná. Vtedy dôjde k zániku pohľadávok v dôsledku započítania, a to v rozsahu, v akom sa navzájom kryjú. Ak je niektorá z nich vyššia, zaniká len do výšky započítavanej protipohľadávky. (uznesenie Najvyššieho súdu SR, sp. zn. 1 M Cdo 11/2008 zo dňa 26. mája 2010). Pracovnoprávne vzťahy môžu vznikať na základe subjektívnych aj objektívnych právnych skutočnostiach. Základným predpokladom vzniku pracovnoprávnych vzťahov je existencia právnych noriem a právnych skutočností. Práva a povinností z pracovno-právnych vzťahov zanikajú spôsobmi uvedenými v ust. § 32 a nasl. Zákonníka prace a to dohodou o sporných nárokoch, uspokojením nároku, uplynutím doby, na ktorú boli obmedzené, smrťou zamestnanca, prípadne neuplatnením práva v stanovenej lehote - preklúziou. Výpočet spôsobov zániku práv a povinností je v Zákonníku práce uvedený taxatívne, čo znamená, že iným v Zákonníku práce neuvedeným spôsobom, práva a povinnosti z pracovno- právnych vzťahov nezanikajú, a to ani vtedy, keby zamestnanec a zamestnávateľ prejavili v tomto smere súhlasnú vôľu. Odvolací súd zdôrazňuje, že pohľadávky z pracovno-právnych vzťahov predstavujú také pohľadávky, ktoré nemožno započítať a ani proti nim nie je možné namietať započítanie jednostranným úkonom. Pretože Zákonník práce nepozná inštitút započítania (kompenzácie), ako je upravený v § 580 Občianskeho zákonníka, z toho vyplýva jediný záver, že zamestnávateľ svoje pohľadávky voči zamestnancovi musí uplatniť samostatnou žalobou a nie započítacou námietkou. Uvedené vyplýva aj z rozhodnutia staršieho dáta: Rč 60/2002: “Nárok z pracovnoprávnych vzťahov nemožno účinne započítať ani voči pohľadávke, ktorá by sama osebe mohla z dôvodov započítania zaniknúť“, ako aj R 14/1979: “Zákonník práce nepozná inštitút započítania (kompenzácie), ako ju upravuje § 96 Občianskeho zákonníka (poznámka: teraz § 580). Svoje pohľadávky voči pracovníkovi musí teda organizácia uplatniť samostatnou žalobou a nie započítaním.!“ Z uvedeného vyplýva, že pokiaľ započítanie v občianskom alebo obchodnom práve je zákonom priamo dovolené, započítanie v pracovnom práve nie je možné uplatniť. Ak má zamestnávateľ voči zamestnancovi nárok, musí si ho uplatňovať na súde samostatnou žalobou. Aj z uvedeného vyplýva, že súd prvého stupňa rozhodol napadnutým rozsudkom v jeho vyhovujúcej časti a v závislom výroku o náhrade trov konania (ktorý osobitne odvolacími dôvodmi napadnutý nebol) správne, preto bol dôvodným rozsudok súdu prvého stupňa v napadnutej časti potvrdiť. V odvolacom konaní plne úspešnej navrhovateľke vzniklo podľa § 142 ods. 1 v spojení s § 224 ods. 1 O.s.p. právo na náhradu trov konania voči v odvolaní neúspešnému odporcovi. Trovy odvolacieho konania navrhovateľky predstavujú odmenu za 1 úkon právne pomoci poskytnutej advokátom, t.j. za písomné vyjadrenie vychádzajúc z tarifnej hodnoty 7.978,50 Eur, t.j. 237,34 Eur + režijný paušál, ktorý za úkon vykonaný v roku 2014 predstavuje (§ 16 ods. 3 vyhl. č. 655/2004 Z.z.) á 8,04 Eur, t.j. 245,38 Eur a za účasť na verejnom vyhlásení rozsudku dňa 11.03.2015 vo výške 204,98 Eur, t.j. 1/2 hodnoty úkonu 118,67 Eur podľa § 13a ods. 4 vyhl. č. 655/2004 Z.z. + režijný paušál, ktorý za úkon vykonaný v roku 2015 predstavuje 8,39 Eur + cesta osobným autom Piešťany - Trnava a späť 22,- Eur + náhrada za stratu času cesta Piešťany - Trnava a späť 2 x 35 min., t.j. 4 x 13,98 Eur = 55,92 Eur, t.j. spolu 450,36 Eur, ktorú náhradu je povinný odporca zaplatiť navrhovateľke do 3 dní od právoplatnosti rozsudku k rukám jej advokáta (§ 149 ods. 1 a § 160 ods. 1 O.s.p.). Senát krajského súdu toto rozhodnutie prijal pomerom hlasov 3:0. Poučenie: Proti tomuto rozsudku nie je možné podať odvolanie.

Zdroj: KAUZIS.SK – https://www.kauzis.sk/judikatura/r/ECLI:SK:KSTT:2015:2113217515.1 (dáta aktuálne k 13. 11. 2026). Záväzné je znenie zverejnené súdom.




